René Magritte
René François Ghislain Magritte (21. november 1898 – 15. august 1967) oli Belgia sürrealistlik maalikunstnik ja graafik. Tema varases loomingus ilmneb kubismi mõju, sürrealistidega liitus ta 1927. aastal, millest alates esindas verismi. Magritte'i maalidele on omased unenäolised ja isegi absurdsed seosed asjade vahel, suurt tähelepanu on pööratud ebahariliku illusiooni ja ruumilisuse efekti loomisele teostes.